open-index/open-wikipedia-markdown huggingface dataset:
Microsoft Corporation

*Централный офис в Редмонд, [[Вашингтон (штат)|Вашингтон]]*

**Microsoft Corporation** — софтверова компания, зарегистрована в Редмонд, штат Вашингтон, США з филиалками в понад 120 державах свѣта.

## История
Корпорация была закладена 4. апрѣля 1975, а закладателями были Билл Гейтс и Пол Аллен. 
;Вызнамны продукты:
* 1981 — операчна система *MS-DOS (Microsoft Disk Operating System)* про первый особный компютер IBM PC;
* 1985 — операчна система *Windows* з новым оконным интерфейсом; енциклопедия *Encarta*;
* 1993 — операчна система *Windows 3.0*, интегрована з *MS-DOS*;
* 1996 — вебовый бровзер *Internet Explorer* як гратисовый додаток операчной системы.  
Агресивна бизнисова практика компании привела ку вецеро судовым прослѣдам о монополизации торга, и в року 1999 суд постановив, же Microsoft мать быти роспущена, понеже знеуживать свою монопольну позицию на знищѣня конкуренции. Вдякы апелациям и догварькам компании ся подарило змягчити негативны наслѣдкы своей политикы и захранити свое операчне и финанчне положѣня.

## Бизнисовы резултаты
* Число затрудненых по свѣтѣ (Dec. 31, 2020) — 166 263 особ
* Ток капитала за рок (2020) — $143,02 млрд
* Сумарны активы за рок (2020) — $301,311 млрд
* Акционерный капитал за рок (2020) — $118,304 млрд
* Выторг за рок (2020) — $52,959 млрд
* Чистый зыск за рок (2020) — $44,281 млрд

## Жерела и одказы
* 
* 
* **Урюпин И. В.** МАЙКРОСОФТ //Большая российская энциклопедия. Том&nbsp;18. Москва, 2011, стр.&nbsp;466 Електронна верзия: 2017. Одчитане: 23.04.2021
* '''Официалный сайт: Продукция компании'''

## Референции

Катеґорія:Економика Германии
Катеґорія:Компании
Катеґорія:Економика России
Катеґорія:Економика США
Зоология

**Зооло́гия**, од  *ζῷον* *живина* +  *λόγος* *учѣня* — наука о представителях царства животины, в том числѣ чоловѣкови, в найширшом смыслу.

Она обсягуе в собѣ як штудии окремых животин и их штруктурных части, аж до молекуларных глубин, так и штудованя популаций животины, цѣлой фауны и взаимоодносин животин меджи собов, з ростлинами и з неживов околичнов природов.

Первы пробы систематизации зоологии учинив Аристотел, и в том духу она ся розвивала через середновѣк, аж до XVIII. стороча, коли Карл Линней акумуловав попередны досягнутя в сучасну зоологичну систематизацию.

Далшым револучным кроком зоологии XIX. стороча была теория еволуции Чарлза Дарвина, котра заставила одказати ся од статичной линнейовской концепции видох, а теорию еволуции, зо свого боку, не мож было порозумѣти, без принципох дѣдичности. И хоть на тот час факторы дѣдичности уже сформуловав Грегор Мендел, Дарвин нич не знав о его роботах, котры мусѣли чекати на свое повторне одкрытя и далшый вывин до XX. стороча.

## Жерела и одказы
* 
* **Sekera, Emil**: Zoologie //Ottův slovník naučný. Illustrovaná encyklopaedie obecných vědomostí. Díl&nbsp;27. Vyd.&nbsp;J.&nbsp;Otto. V&nbsp;Praze, 1908 
* **Павлов Д. С., Чернов Ю. И. и др.** ЗООЛОГИЯ //Большая российская энциклопедия. Том&nbsp;10. Москва, 2008,  Верзия: 2016. Одчитане: 2021-04-26https://old.bigenc.ru/biology/text/1995912

## Референции
Научне товаришство Шевченка

**Научне товаришство Шевченка** (куртанка: **НТШ**) — перва украинска академична организация, створена року 1873 во Львовѣ, и насилно роспущена в року 1940, по окупации региона СССР, была обновлена в Западной Европѣ и в США в року 1947, а в року 1989 и в Украинѣ. Товаришство спонзоруе конференции и лекции, придѣлять гранты на выгледованя и выдавать научны роботы, наймя в области украинистикы.

## История
;1873–1893:Зачаточна назва инштитуции была — Товаришство Шевченка,  *Товариство ім. Шевченка*, а подля штатуту членами могли быти лем Галичане. Посланя товаришства было вольно «розвивати руську (малоруську) словесность» поза засягом российской цензуры. Купили книгопечатню и выдавали книжкы. Выходили часописы *Правда* (1878–1879) и *Зоря* (од 1885). На чолѣ были: 
:* Корнило Сушкевич (1873–1885)
:* Сидор Громницкый (1885–1887, 1889–1891)
:* Демян Гладилович (1887–1889, 1891–1892)
:* Юлиан Целевич (1892–1893)
;1893–1914:Товаришство перемѣнило назву и штатут и зачало ся занимати и научныма дисциплинами. Были створены секции филологична, историко-филозофична и математично-природописно-медицинска. Выходили множествены научны зборникы и материалы секций. Меджи нима головное мѣсто мали *Запискы НТШ*, што вышли первым рочником ещи в року 1892. На чолѣ были:
:* Олександр Барвинскый (1893–1897)
:* Михайло Грушевскый (1897–1913)
:* Степан Томашовскый (1913–1915, формално до 1918)
;1915–1939:В часѣ российской окупации (1914–1915) чинность НТШ была заказана, пак под польсков владов гамована. НТШ стратило свою ведучу позицию перед Академиев Наук в Киевѣ. На чолѣ были:
:* Василь Щурат (1919–1923)
:* Кирило Студинскый (1923–1932)
:* Володимир Левицкый (1932–1935)
:* Иван Раковскый (1935–1940)
;1940–1947:В септембрѣ 1939 по совѣтской окупации Галичины чинность НТШ была перервана, а 14. януара 1940  организация была ликвидована, а на ей базѣ створена филиалка Академии Наук УССР. Музейны и книжны фонды были переданы державным музеям и библиотекам. Под нѣмецков окупациев НТШ не было обновлене.
;1947–1989:Члены зликвидованого НТШ на емиграции поступно обновляють организацию в диаспорѣ:
:* 30. марца 1947 — НТШ Западна Европа
:* 29. септембра 1947 — НТШ Америка
:* 17. октобра 1949 — НТШ Канада
:* 28. августа 1950 — НТШ Австралия
;1989 – доднесь:21. октобра 1989 обновило ся НТШ у Львовѣ, котре в року 2010 мало понад 2600 члены, меджи нима 192 — рядны члены и 9 — честны члены. На челѣ обновленого НТШ у Львовѣ стали:
:* Олег Романив (1989–2005)
:* Олег Купчинскый (2005–2014)
:* Роман Кушнир (од 2014)

## Жерела и одказы
* 
* **Ковалів Ю. І.**: Наукове товариство імені Шевченка //Літературознавча енциклопедія : у 2&nbsp;т. — Київ: ВЦ&nbsp;«Академія», 2007. — Т.&nbsp;2 : М–Я. — С.&nbsp;107. Доступне онлайн. Одчитане 2021-04-29
* **В. Кравців, В. Кубійович**: Наукове Товариство ім. Шевченка //Енциклопедія українознавства / словникова частина 5 Paris — New York: „Молоде Життя“, 1966 
* 
* Онлайн-журнал Товариства 

## Референции

Катеґорія:Научны организации
Штефан Крушко

**Штефан Крушко**,  *Štefan Kruško*,  *Степан Крушко*, *28. апрѣль 1941, Комлоша в тогдышньом Словацком штатѣ – †21. марец 2021, Пряшов, Словакия — културный и сполоченскый дѣятель Пряшовского края.

## Биография
;Оптация:Походив зоз селянской родины. В року 1947 родителѣ  яко оптанты добровольно переселили ся на совѣтску Украину, де Штефан перебыв свои молоды рокы. Там абсолвовав медицинске училище (Дубно, 1956–1959), пак працовав яко здравотник у даколькох селах Западной Украины. Неспокойный з животом в Совѣтском союзѣ,  въедно з даколько тысячами иншых добровольных переселенцьох (оптантох) домагав ся и в резултатѣ того достав право на навернутя ся до Чехословакии.
;По навернутю:Од року 1967 оселив ся в Пряшовѣ и працовав яко актер Украинского народного театра (1967–1969) и здравотник (1969–1975), в апаратѣ КСУТ (1976–1984), в кооперативѣ *Плета* (1984–1988).
; По падѣ комунистичного режиму:Брав активну участь в културном животѣ Русинох. Быв закладательом *Театру поезии* при Руському културному центрѣ «Русский дом», про якый приправив даколько монтажи и быв режисером ряду пьес. Брав активну участь в обновѣ *Общества Александра Духновича* и организации «Русскій клубъ». З цѣльом направы и пропаганды интересох даколишных оптантох, што ся вернули з Украины, основав в року 1992 *Координачный выбор реоптантох в Словацкой републицѣ* и опубликовав историю той групы жительох до и по их переселѣню на отчизну. Тыж быв автором трьох неопубликованых пьес в русинском языку и девятьох документалных згледань на тему оптации.

## Творба
Автор прозовых, поетичных и драматичных умѣлецкых дѣл и документалных мемоарох, написаных по словацкы и украинскы, член *Сполку украинскых писательох Словакии* (2011): 
* Люди з-під Мінчолу. Пряшів, 1987; 
* Оптанти. Пряшів, 1997; 
* Čo dala – vzala našim rodákom optacia. Prešov, 2002; 
* Арештанти. Пряшів, 2003; 
* Діалоги. Пря­шів, 2004; 
* Opcia. Prešov, 2005 (spoluavt.); 
* Domov v cudzine alebo žili sme ma Ukra­jine. Prešov, 2007; 
* Naši «Černobyľci». Pre­šov, 2008 (spoluavt.); 
* Переселенці Омелянщини. Пряшів, 2008; 
* Chmeľová – ľudia, roky, udalosti. Prešov, 2008 (spoluavt.); 
* Krátky slovník rusínskeho nárečia obce Chmeľová. Prešov, 2010 (spoluavt.); 
* Opcia a presídlenie Rusínov do ZSSR 1945–47. Bratislava, 2011 (spoluavt.); 
* Лю­­дина Богом благословена (о. Василь Бобак). Пряшів; Смольник, 2012 (сполу­авт.); 
* Chmeľova – ľudia, roky, udalosti. Prešov, 2012 (spoluavt.); 
* Пам’ятка на на­­ших Чехів. Рівне, 2012 (сполу­авт.).

## Жерела и одказы
* 
* **[[Федор Ковач]]**: Крушко Степан // 
* 
* **Павел Роберт Маґочій**: Крушко Степан (Kruško Štefan, Крушко Штефан) //  
* 

## Референции
Воеводства в Польщи

**Воеводства в Польщи** — 16 (од року 1999 ) административных части найвысшого ранга. Назва походить од  "*wojewoda*", што в минулости означовало войскового везиря, а днесь найвысшого пана, губернатора. 

До реформы року 1999 было 49 воеводств. Воеводства ся появили од  XIV. стороча и их число и правный статус з часом ся мѣняли.

## Газдовство

## Жерела и одказы
* **Мякотин В. А.**: Воеводство // Энциклопедический словарь Брокгауза и Ефрона : в 86&nbsp;т. — СПб.,  : Винословие — Волан, с.&nbsp;830. Одчитане 2021-05-03

## Референции
Долна Шлезия (воеводство)

**Воеводство Долна Шлезия**,  *województwo dolnośląskie* — едно з 16 воеводств Польщѣ, утвореных реформов року 1999, котре лежить в юго-западной части штату з центром у Вроцлавѣ.

## География
Межуе на югу з Чехиев (на линии ), на западѣ з Германиев (), на сѣверѣ з воеводствами Любушскым () и Великопольскым (), на выходѣ з воеводством Ополскым (). Найвысша точка — гора Сньежка () на чешской граници. 99% територии воеводства належить до порѣча Одры и базена Балтицкого моря.

## Административны части

Воеводство Долна Шлезия мать 26 повѣты и 4 мѣста на правах повѣту, котры суть: Вроцлав, , Валбжых, , Легниця, , Йеленя Гора,  (штатистика з юла 2020).

## Газдовство
Грубый домашный продукт Долной Шлезии в року 2018 быв , што чинило 8,3% ГДП Польщѣ, а на едного обывателя — , з чим воеводство было друге найлѣпше в краю.

## См. тыж
* Воеводства в Польщи

## Референции

Катеґорія:Воеводства в Польщи
Одзысканы землѣ

**Одзысканы землѣ**,  *Ziemie Odzyskane* — западны и сѣверны територии днешной Польщѣ, котры в згодѣ з постановлѣнями Потсдамской конференции были переданы Польщи.

В часѣ Другой свѣтовой войны «велика тройка» даколько разы ся догваряла о границях будучой Польщѣ. В резултатѣ догваряня была вызнана, меджи иншым, збройна анексия територии Польщи, котрой ся допустив СССР в року 1939, а тоты змѣны границь были пак заакцептованы на Тегеранской конференции. Окреслѣня польско-совѣтской границѣ было тыж предметом переговорох держав в Ялтѣ во фебруарѣ 1945, и было записане до концьового протокола конференции. Польско-совѣтска граница была остаточно установлена ​​з меджинароднов правоплатностьов в догодѣ меджи Републиков Польща и СССР, котру подписали Дочасна влада народной едности, сформована подля протокола Ялтинскых догод. и влада СССР в Москвѣ 16. августа 1945.

Нова границя, статус и приналежность одзысканых земель были унормованы двобочныма догодами Польщѣ з Восточнов Германиев в року 1950, Западнов Германиев — в року 1970, наконець, ещи раз, зоз Германиев (по злучѣню обох штатох) —  14. новембра 1990. Територия Одзысканых земель чинить , циже около 1/3 цѣлой територии Польщѣ. 

Официална влада Германии вызнавать екзистуючый статус и дистанцуе ся од чинности окремых сполоченскых организаций и политичных партий, котры поважують тоты догоды несправедливыма и оспорныма.

## Референції

Катеґорія:Административны части Польщѣ
Дубно

**Дубно** — назва вецерох географичных объектох.

## Польща
* Дубно — село в Подляхском воеводствѣ

## Украина
* Дубно — город в Ровенской области
Дубно (город)

**Ду́бно** — город в Ровенской области Украины, административный центер Дубенского района, але в район не входить (областного подряджѣня).

## История
Перва упоминка зафиксована под назвов *Дубен* в року 1100. В року 1240 Дубно спустошила и спалила монголо-татарска орда. В року 1507 достало магдебургске право. Належало Литовскому великому княжеству, од року1569 — Рѣчи Посполитой, од року 1772 —  Австрийской империи, од року 1795 — России. Од року 1939 — Украинѣ.

## Интересны факты
* В Дубнѣ 24. октобра 1915 по нечеканом наступу российского войска трафив до заятя австрийскый вояк Ярослав Гашек.

## Жерела и одказы
* **Гупало В.**: Дубно //Енциклопедія історії України  / редкол.:  та ін. ; Інститут історії України НАН України. — К.: Наукова думка, 2004. — Т.&nbsp;2 : Г — Д. —  —  — . Одчитане: 07.05.2021 
*  
* **Шевчук А.**: Дубно //Енциклопедія сучасної України :  / ред. кол.:  ; НАН України, НТШ. — К. : [б. в.], 2008. — Т.&nbsp;8 : Дл — Дя. — . —  Одчитане: 07.05.2021 
* 

## Референции
Подляхске воеводство

**Воеводство Подляхске**,  *województwo podlaskie* — едно з 16 воеводств Польщѣ, утвореных реформов року 1999, котре лежить в сѣверо-выходной части штату з центром у Бялыстоку.

## География
Воеводство лежить на сѣверо-выходѣ Польщи и межуе на сѣверѣ з Литвов (на линии ), на выходѣ з Бѣлорусьов (), на югу з Люблинскым воеводством (), на юго-западѣ з воеводством Мазовия (), на сѣверо-западѣ з воеводством Вармия-Мазуры (). Найвысша точка — Ровельска гора (),  на крайном сѣверѣ воеводства.

## Административны части

Подляхске воеводство мать 14 повѣты и 3 мѣста на правах повѣту, котры суть: Бялысток, , Сувалкы, , Ломжа,  (штатистика з юла 2020).

## Газдовство
Грубый домашный продукт воеводства в року 2018 быв , што чинило 2,2% ГДП Польщѣ, а на едного обывателя — , з чим воеводство было тринадцяте в краю.

## См. тыж
* Воеводства в Польщи

## Референции

Катеґорія:Воеводства в Польщи
Шовдарь

**Шовдарь** ( тоже **шовдорь, шовдар, шовдирь, шовдырь**) — традична руснацька їда: свинськоє ай вяленоє стегно.

Виды: горный (буженый) ай ровнинный (вяленый) шовдарь. Ріже ся тоненькыма кусками, їдять из брынзов ай хріном у сметані ай червеным вином. Шовдарь є чисто руснацькым їдїньом.

Має родичӯв: прошуто, пршут ай хамон.

## Гісторія про шовдарь
Шовдарь — се свинськоє стегно свині-мангалиці з тонкым салом. Його їдять пӯдкопченым вадь вяленым, правда, перед тым шовдарь мусай пӯдготувати. Верьх обчищеного стегна натиравуть цукром, пак великов масов солі. Стегно кладуть в бочку шкуров долӯв ай посипавуть сӯльов. Сяк стегно тримавуть 21 динь. Мясо дає сок, а пак солену воду-ропу. Пак його вынімавуть з розсолу, пӯдсушувуть, струшувуть лишню сӯль, кладуть у коптильню тай коптять 3 дны при температурі 25—30°С. Дїля копченя суть такі файні дрыва — Бука, Граба, Ясїня.

Вшыткы руснакы знавуть, ож шовдарь має быти добре замаринованый, закопченый, шовдарь пак висть у шпайзові. А выдті го беруть ай варять у великому баняку до мнякості. Баняк, за давнішніми традиціями має в хатньому порядку сисю місію – бере в себе раз авадь два на рӯк шовдарь. Варити Шовдарь треба на пӯд крышков, аж докі кустя не проверне ся у мнясові, а товста шкура легко ся рве. Коли вӯн готовый, треба го зняти з печі, ай чекати докі не выстыне.

**Казка про шовдарь**:*Давно, коли мӯй дїдо пішо ходив щи пӯд стӯл, в Карпаты прийшов вӯн - великый, пахнячый, читавый і чіношный ШОВДАРЬ. Кажуть ож його принесли швабы, бо лем они знали як ворожити над малыма чіньками, які пак давали майфайный ШОВДАРЬ. Но было то ци не было, айбо то ся стало - наша дівочка учаловала молодого шваба - і вӯн вшыткы швабські сикреты за ШОВДАРЬ выповів юв. І пак ся зачало...*

## Екстерны одказы

# https://authenticukraine.com.ua/food/sovdar
#http://lang.slovopedia.org.ua/10/53416/118337.html

Катеґорія:Їдла
Генрик Сенкевич

**Генрик Сенкевич**,  *Henryk_Sienkiewicz*, *5. май 1846, Воля Окшейска, Кральовство Польске конгресове — †15. новембер 1916, Веве, Швайц, в року 1924 погребеный в Варшавѣ — польский писатель, автор историчных романох, Нобелов лавреат з литературы року 1905.

## Биография
Походив зо схудобнѣлого шляхтичского роду. Маеток Воля Окшейска (днешне село в Люблинском воеводствѣ) належав бабѣ писателя. Але родина стратила вшитко и переселила ся до Варшавы. Учив ся на медицинской, пак историко-филологичной факултѣ *Главной школы*  (1866–1870, од року 1869 Варшавска универзита), але в року 1871 лишив штудии и оддав ся новинарской роботѣ. Дебютовав в року 1869 з литературнов и театралнов критиков, часто под псевдонимами. Его первый роман *Na marne (Опусто)* появив ся в року1872, а перве повѣданя *Stary sługa* —в року 1875.

В роках 1876–1878 путовав по США, в далшых роках — по Европѣ и его корешпонденции и литературны публикации принесли му велику славу. В року 1900, ку 30-рочу его литературной карьеры польскый народ подаровав му невеликый статок Обленгорек около Келц.

## Творба
Найвекшой знамости достав своима патриотично-патетичныма историчныма романами, главнѣ, трилогиев *Ogniem i mieczem*, 1883–1884, за повстаня Богдана Хмелницкого; *Potop*, 1886, за шведску интервенцию до Польщи; *Pan Wołodyjowski*, 1887–1888, за одпертя турецкой агресии в Польщи; а тыж романами *Krzyżacy*, 1897–1900, за одпор Польщи Тевтонскому ордену и Грюнвалдской битцѣ року 1410; *Quo vadis? (Де идеш?)*, 1896, за первых христиан в старовѣком Римѣ. Хоть векшину романох Сенкевича критикують за их театралность и недостаток историчной точности, они люблять ся читателям за велику артистичность выкладу и живы образы главных постав.

## Интересны факты
* Генрик Сенкевич зоставать найвеце выдаваным в Польщи автором краснописемства: в роках 1944—2004 му вышли 868 выдань сумарным накладом .
* Портрет Сенкевича быв умѣщеный на банковцѣ  з року 1990.

## Жерела и одказы
* 
* 

## Референции

Катеґорія:Польскы писателе
Катеґорія:Нобеловы лавреаты з литературы
Святокрижске воеводство

**Воеводство Святокрижске**,  *województwo świętokrzyskie* — едно з 16 воеводств Польщѣ, утвореных реформов року 1999, котре лежить в юго-выходной части штату з центром в Келцах.

## География
Святокрижске воеводство лежить на юго-выходѣ Польщи и межуе з воеводством Мазовия на сѣверѣ, Люблинскым и Подкарпатскым на выходѣ, Малопольскым на югу, воеводством Шлезия на западѣ и Лодзьскым на сѣверозападѣ.

## Газдовство
Грубый домашный продукт Святокрижского воеводства в року 2018 быв , што чинило 2,3% ГДП Польщѣ, а на едного обывателя — , з чим воеводство было дванадцяте в краю.

Газдовство воеводства аграрно-промыслове, а тоты два конарѣ суть выразно локализованы: промысел в сѣверной части, аграрна выроба — в южной. В промыслѣ ся воеводство выокремлять продукциев вапна — 56,3% цѣлоштатной (2012).

## Административны части

Святокрижске воеводство мать 13 повѣты и 1 мѣсто на правах повѣту, Келце,  (штатистика з юла 2020).

## См. тыж
* Воеводства в Польщи

## Референции

Катеґорія:Воеводства в Польщи
Обленгорек

**Обленгорек**,  *Oblęgorek* – село в Польщи, положене в Святокрижском воеводствѣ, в Келецком повѣтѣ, в гминѣ Стравчин.

## Полога
Лежить о 18 км на сѣверозапад од Келц.

## Музей Генрика Сенкевича
В селѣ ся находить Музей Генрика Сенкевича — оддѣл Народого музею в Келцах.

В року 1900 польскы честователе Генрика Сенкевича зо зберкы купили каштель в Обленгорку и з нагоды юбилея даровали писательови (нотариалный акт быв переданый 22. децембра 1900). В роках 1902–1914 Сенкевич бывав в Обленгорку, переважно влѣтѣ. По его смерти там жили его наслѣдникы.  В року 1958 они подаровали маеток штату про организацию музея. Комплекс, што обсягуе каштель и парк, занесеный до штатного реестру памятникох архитектуры. 

## Жерела и одказы
* **Oblągorek**. //Słownik geograficzny Królestwa Polskiego, t. XV, cz. 2: Januszpol – Wola Justowska, Warszawa 1902, s. 397. Одчитане: 2021-05-12

## Референции

Катеґорія:Населены пункты в Польску
Намык Кемал

**Намык Кемаль**,  *Namik Kemal*, ,  Текирдаг, Османска империя, –  Сакиз (дн. Хиос, Греция) — турецкый писатель и сполоченскый дѣятель.

## Биография
Походив з аристократичной родины. Быв школованый приватно, выштудовав персийскый, арабскый и французскый язык и в роках  працовав яко товмач про османску владу. Спознав ся з найлѣпшыма поетами свого часу и зачав писати поезии в класичном османском духу. Позднѣйше, в роках  спознав ся з Ибрагимом Шинаси, под вплывом котрого ся припоив ку руху за вестернизацию Османской империи.  

По утѣку Ибрагима Шинаси до Франции перебрав од року 1865 выдаваня новинкы *Tasvir-i Efkâr* (Обзор идей) и пропаговав ширѣня в Турции конштитучной системы влады и  европейской ориентации в културѣ. Быв меджи организаторами и проводниками общества *[[Молоды османы]]*, што хотѣли либералны реформы, аж и через палатскый переворот. По их роскрытю емигровав и выдавав в Лондонѣ опозичну новинку *Hürriyet* (Слобода, 1868). 

Коли *[[Молоды османы]]* были амнестованы и вернули ся (1871), Кемал продовжив свою револучну публицистику, теперь уже в Константинополю яко редактор новинкы *İbret* (Варованя), а пак ту написав свою перву и найвеце славну драму *Vatan yahut Silistre* (Отечество або Силистрия, 1873), де была остра критика влады. Османска влада драму заказала, а ей автора послала до арешту на .

Помилованый в року 1876, быв участный на выпрацованю первой турецкой уставы, але уже на другый рок быв высланый на административны уряды окупованых Османской империев грецкых островох, без права вернути ся до Константинополю. Послѣдный его уряд — губернатор Хиоса (1888).

## Вызнам
Намык Кемал мав огромный вплыв на формованя турецкой народностной идентичности. Основатель нынѣшной Турции Мустафа Кемал Ататюрк часто зазначав, же быв яко молодый чоловѣк под моцным вплывом творбы Намыка Кемала, и она зостала жерелом его иншпирации при формованю турецкой влады и штату.

## Жерела и одказы
* 
* **Образцов А. В.**: НАМЫК КЕМАЛЬ //Большая российская энциклопедия. . Москва, 2012,   Верзия 2017. Одчитане 12.05.2021https://old.bigenc.ru/literature/text/2247633
* **Чорекчян Х. А.**: Намык Кемаль //Большая советская энциклопедия.   — М.: Советская энциклопедия, 1969. Одчитане 2021-05-12 

## Референции
Люблинске воеводство

**Люблинске воеводство**,  *województwo lubelskie* — едно з 16 воеводств Польщѣ, утвореных реформов року 1999, котре лежить в юго-выходной части штату з центром в Люблинѣ.

## География
Воеводство лежить во выходной части Польщѣ меджи Вислов и Бугом (окрем малой части Пулавского повѣту), а его сосѣдами суть::
* Бѣлорусь на выходѣ, гранична линия 165,2 км;
* Украина на выходѣ, гранична линия 282,5 км; 
* Подкарпатске воеводство на югу, гранична линия ;
* Святокрижске воеводство на западѣ, гранична линия ;
* Мазовия на западѣ и сѣверѣ, гранична линия 

## Административны части
Люблинске воеводство мать 20 повѣты и 4 мѣста на правах повѣту (штатистика з юла 2020): 
* Люблин, , 
* Бяла Подляска, ,
* Хелм, ,
* Замость, 

## Газдовство
Грубый домашный продукт Люблинского воеводства в року 2018 быв , што чинило 3,7% ГДП Польщѣ, а на едного обывателя — , з чим воеводство было шѣстнадцяте в краю.

## См. тыж
* Воеводства в Польщи

## Референции

Катеґорія:Воеводства в Польщи
Велесньов

**Веле́сньов**,  *Ве́леснів*,  *Weleśniów* — село Чортковского района Тернопольской области Украины.
;Сельска рада: 
:Велеснівська сільська рада
:48351, Тернопільська обл., Чортківський р-н, с. Велеснів
:Голова ради: Бушта Микола Михайлович (2015–)

## Полога
Лежить в оддалѣню о  на юг од Монастыриск и о  на югозапад од желѣзничной штации Бучач. 

## История
Познатый од рока 1454. По року 1772 (перва дѣльба Польщѣ) перешов под владу Австрийской империи, а по ей роспадѣ в року 1919 вернув ся до Польщѣ. В августѣ–септембрѣ 1920 накурто Червена Армада в селѣ установила совѣтску владу, а в року 1939 забрала край до УССР. В року 1947 створене земледѣлске дружство, *колгосп Дружба*, в року 1969 отворили музей и памятник В. Гнатюка.

## Вызнамны родаци
* Володимир Гнатюк (*1871—†1926), украинскый етнограф, фолклориста, языкознатель, литературознатель.

## Жерела и одказы
* **Weleśniów**, wś, pow. buczacki // Słownik geograficzny Królestwa Polskiego. — Warszawa : Druk «Wieku», 1893. — Т. XIII. —  online 
* 
*
*  

## Референции
Бучач

**Бучач** — мѣсто в Чортковском районѣ Тернопольской области Украины, желѣзнична штация.

## Полога
Лежить на рѣцѣ Стрипа, притоку Днѣстра, оддалене на юг од областного центра .

## История
Перва исторична упоминка походить з року 1397. В року 1515 Бучач достав магдебургске право.
В септембрѣ 1648 Бучач заяли козакы Б. Хмельницкого, спалили мѣсто и забили Еврейох, котры не устигли утечи, а пак од року 1672 (Бучачскый мир) мѣсто было в руках Османох до року 1683, коли го вернула Рѣчь Посполита. В року 1772, при первом роздѣлѣ Польщи переходить под владу Австрийской империи. В роках 1919–1939 под владов Польщѣ, пак УССР. В августѣ-септембрѣ 1920 накурто Бучач взяла Червена Армада и установила совѣтску владу.

## Герб
Пятьраменный крест на гербѣ — родовый знак Бучацкых, Творовскых, а пак Потоцкых, поступных властникох Бучача. Герб быв даный в року 1515 въедно з магдебургскым правом. Герб ся модификовав в розличны периоды, але его главным елементом все зоставав пятьременный крест.

## Вызнамны родаци
* Шмуель Йосеф Агнон (1888–1970), Нобелов лавреат з литературы (1966) 

## Жерела и одказы
* 
* 
* **Савченко І. В.**: Бучач //Енциклопедія історії України :  /  Інститут історії України НАНУ. —     
* 

## Референции
Рѣчь Посполита II.

**Рѣчь Посполита II.**,  *II Rzeczpospolita* — неофициална назва польской державы в роках 1918–1939 (официална назва **Рѣчь Посполита Польска**,  *Rzeczpospolita Polska*). Тота назва указуе на дѣдичну звязь зоз Рѣчов Посполитов (1569–1795), котра заникла была наслѣдком ей триразовой дѣльбы меджи Российсков империев, Кральовством Пруссия и Габсбургсков монархиев в конци XVIII. стороча.

## Взник
Друга Рѣчь Посполита была створена по Первой свѣтовой войнѣ. В первы рокы по своем взнику ся усиловала задоволити свои териториалны претензии и установити свои новы границѣ, в току чого стали ся збройны конфликты, повстаня и войны (найвекша з них российско-польска), наслѣдком чого мала напяты односины зоз вшиткыма сосѣдами, окрем Румынии и Латвии. Символичным зачатком Рѣчи Посполитой поважують  1918, коли Регентска рада передала военску владу Юзефу Пилсудскому, а формалным —  1918, коли Регентска рада и Дочасна влада самороспустили ся, Юзеф Пилсудскый прияв повну цивилну и военску владу ай выголосив Другу Рѣчь Посполиту.

## Политичны устроѣ
Друга Рѣчь Посполита была парламентсков републиков. Парламент  1919 прияв нову, тзв. Малу уставу, де были означены компетенции органох влады и потвердженый статус   — Началник державы,  *Naczelnik Państwa*; зась президент ся выберав парламентом, и мав лем представницкы функции. Было велике число политичных партий на основѣ идеологичных, народностных и религийных принципох, без выразной доминации, так же влада могла быти сформована лем коалична. До року 1926 перемѣнили ся 14 влад. Непопуларность и часта змѣна влад стали оправданьом державного переворота, учиненого   1926, котрый установив тзв. *«саначный режим»*. Парламент не быв нараз ликвидованый, але при потребѣ мог быти роспущеный. Така потреба настала в року 1930, коли *Началник державы* не достав векшину в парламентѣ. Вызнамны опозиционеры были арештованы и поставлены перед суд, в Галичинѣ зачали ся репресии против украинскых сепаратистох. По смерти  1935   политична ситуация стала ся небизовна. Друга Рѣчь Посполита поважуе, же главны неприятелѣ суть Нѣмецкый Райх и СССР и пробуе ся убезпечити меджинародныма угодами з Франциев и Великов Британиев.

## Заник
1. септембра 1939 Нѣмецкый Райх, а 17. септембра СССР окуповали Другу Рѣчь Посполиту и зачали репресии. Але по цѣлу добу окупации екзистовали в илегалитѣ розличны польскы озброены силы и органы влады в краю, а в заграничу — екзилова влада. Зато и *[[де факто]]*, и *[[де юре]]* мож поважовати же Друга Рѣчь Посполита екзистовала до  1945, коли, одповѣдно рѣшѣням Ялтской конференции, была створена нова коалична польска влада, котру вызнали США и Велика Британия, а тым екзилова влада стратила легитимный дипломатичный статус, хоть формално екзистовала дале в Лондонѣ до року 1990. За рокы 1939–1945 Друга Рѣчь Посполита стратила около , з того 10% войсковы и 90% цивилы.

## Жерела и одказы
* 
* **Хроника** //
## Референции

Катеґорія:История Польщи

Катеґорія:Штаты і теріторії, котры основаны 1918
Катеґорія:Штаты і теріторії, котры заникли 1939
Шріфт

У тіпоґрафії **шріфт** (, од schreiben „писати“) є комплет (друкарьскых одливків) знаків даякого розміру, вагы ці штілю, котры вєдно з другыма варіаціями розміру, вагы ці штілю, але єдного тематічного, візуалного кістяка, споюють ся у **шріфтову ґарнітуру**. Одколи суть популарны діґіталны шріфты&nbsp;— компютерны файлы, котры обсягують даны о указовані такых знаків на екранах — тоты два терміны ся знають часто хосновати взаємнозамінно; наприклад, бо масштабованя діґіталных шріфтів не жадать выробленя окремого комплету знаків, як то є з фізічныма одливками.

Сучасны діґіталны шріфты можуть быти *варіатівны* (): в них вмісто традічных статічных варіацій вагы ці нахылу суть „осї“, на котрых мож задавати точнїшы, ґрануларнїшы значіня.

## Характерістікы
Традічно, шріфт ся характерізує розміром (у совєтьскій тіпоґрафії „кеґель“), высотов букв, вагов (грубинов штріха), нахыленём, шыринов знаків і іншыма характерістіками. Із популарізаціёв діґіталных варіатівных шріфтів возможных характерістік стало веце.

### Вага (weight)
Вага є грубина штріха у знаках. Тота грубина є неєднака міджі різныма ґарнітурами, респ.&nbsp;єдна ґарнітура може мати штандарту варіацію вагы грубшов, як у другій, але і мати при тім не таков грубов „мастну“ варіацію.

Як правило різны варіації вагы мають свої імена; у діґіталній тіпоґрафії варіацій вагы є не веце 9, кедь ґарнітура не є „варіатівна“. У „варіатівных“ осї часто дають выберати значіня од 100 до 900.

Найчастіше штандартна верзія шріфта ся пише Regular або Roman. Дале ідуть мастнішы варіанты: Medium, Semibold, Bold, Heavy тай Black, а перед тым легшы: Hairline, Thin, Light. Вмісто словесных назв іщі ся поужывають чісловы значіня (наприклад, у CSS):

### Нахыленя (slant)
За нахыленём шріфты можуть быти Normal (без нахыленя), Italic (найчастїше курзіва, т.є. шпеціалный окремый штіль, котрый є близшый ку курзівным формам), Slanted/Oblique (найчастїше просто нахылена на бік варіація). Як правило нахылены они суть управо, але тыж ся рїдко стрїчають і ґарнітуры із нахыленём улїво.

У CSS нахыленя ся задає через `font-style` і може мати такы абсолутны значіня: `normal`, `italic`, `oblique` (з `oblique` мож такой дати ґрадус нахыленя).

### Шырина (width)
Поєдны шріфты мають тыж і різну шырину. Найчастїше суть варіації Compressed, Condensed, Semi-Condensed, Normal, Semi-Extended, Extended і Expanded.

## Референції
Умѣлствознаня

**Умѣлствознаня** — група гуманитных и социалных наук, котра мать предметом штудий вытварны умѣлства. 

Тота узка дефиниция найвецей хоснована, але даколи в широком смыслѣ до умѣлствознаня односять умѣлецку културу сполоченства в цѣлому, включно з иншыма видами духовной културы, як литература, музика, театер, филм.

## Членѣня
Умѣлствознаня складать ся з теории умѣлства, истории умѣлства и умѣлецкой критикы.
;Теория умѣлства:Штудируе закономѣрности его розвою, сполоченскый вызнам, повязаня формы и обсягу.
;История умѣлства:Давать опис, анализу и толкованя умѣлецкых дѣл минулой добы, роскрывать поступность их вывину. 
;Умѣлецка критика:Докончуе теоретичну ай историчну анализу умѣлецкых творох сучасности, оцѣнюючи их умѣлецку и сполоченску вартость, 

## История
Окремы зачаточны понятя умѣлствознаня были сформулованы уже в античной добѣ (Аристотел, Платон), ку далшому вывою наукы додали ренесанчны умѣлцѣ Леонардо да Винчи, Албрехт Дюрер, Джорджо Вазари. 

В XVI.– XVIII. сторочу ся появили история умѣлства (Джорджо Вазари), теория умѣлства (Йоганн Йоахим Винкелманн), умѣлецка критика (Дени Дидро).  Умѣлствознаня ся выокремило на самостойну науку и остаточно ся сформовало в XIX. сторочу.
 
## Жерела и одказы
* **Кудрицкий А.В.** и др. (ред.): *Украинский советский энциклопедический словарь в трех томах*. / Главная редакция Украинской Советской Энциклопедии . К., 1988.    
* **Прохоров А. М. **(гл. ред.): *Большой энциклопедический словарь* — Москва: Советская энциклопедия, 1993. —    

## Референции
Драгомановка (правопис)

**Драгомановка**,  *драгоманівка* — фонетичный правопис, выпрацованый в  в Киевѣ групов украинскых филологох и културникох, веденой Павлом Житецкым, в интересах складаня словника украинского языка. До той групы входив и Михайло Драгоманов. 

## Основны принципы
Основным принципом была покладена одповѣдность едной литеры едной фонемѣ. Зато з азбукы были вылучены вшиткы литеры, котры означовали дифтонгы (є, ї, щ, ю, я). Намѣсто литеры **щ** было принято писати **шч**, а намѣсто йотованых  **є, ї, ю, я** —  **jе, jі, jу, jа** (на зачатку слова, а инде позад гласных ай твердых согласных) або **ье, ьі, ьу, ьа** (по согласных на позначѣня их мягкости). Намѣсто **-ться** на конци часослов было предписане **-тцьа**.

## История
Очевидный на том правописѣ вплыв фонетичного сербского правописа. Сам Павло Житецкый называв го «герцеговинков». В добѣ тогдышного ограничѣня украинского книгопечатаня в России (Емскый указ 1876) драгомановка на Украинѣ не была опубликована и хоснована. Але , по року 1876 на емиграции хосновав ю во своем выдавательствѣ (Женева, од 1878). З того часу про тот правопис усталила ся назва «драгомановка».

## Примѣр текста

## Интересны факты
Перве выданя роману «Хіба ревуть воли, як ясла повні?»  Панаса Мирного вышло драгомановков (Женева, 1880).

## Жерела и одказы
* **Володимир Кубийович** (ред.): Драгоманівка // Енциклопедія українознавства: Словникова частина : [в 11 т.] / Наукове товариство імені Шевченка ; гол. ред. проф., д-р Володимир Кубійович. — Париж ; Нью-Йорк : Молоде життя, 1973. Т.&nbsp;2, с.&nbsp;589. 
* **Г. П. Півторак**: Драгоманівка // Енциклопедія Сучасної України: електронна версія [веб-сайт] / гол. редкол.: , ,  та ін.; НАН України, НТШ. Київ: Інститут енциклопедичних досліджень НАН України, 2008. Одчитане: 26.05.2021 

## Референции
Драгомановка (село)

**Драгома́новка**,  *Драгома́нівка*&nbsp;— село Тернопольского району Тернопольской области.
;Сельска рада: 
:Купчинецька сільська рада
:47662, Тернопільська обл., Тернопільський р-н,
:с. Купчинці, вул. І. Франка, 45

## История
Салаш Микицьовка заклав Петро Бѣлый, коли в року 1876 поставив хыжу, выкопав кырницю и рыбник на хов рыб. Назва походила од того, же его родину называли Микицями. Помалы ся ту приселяли иншы. В року 1895 ту поселив ся поет и сполоченскый дѣятель Павло Думка, и въедно з Иваном Франком порадили назвати село Драгомановка на честь М. Драгоманова. Тото ся остаточно утвердило по Первой свѣтовой войнѣ, коли на мѣстѣ знищеного салаша створила ся польска колония и влада отворила польско-украинску зачаточну школу.  

## Днешность
Подля информации з року 2019 в селѣ зостали 12 обывателѣ.

## Жерела и одказы
* 
*  
* 
* 

## Референции
Драгомановка (кружок)

**Драгомановка** — бесѣдна назва тзв. драгомановскых политичных кружкох мѣрной социал-демократичной ориентации.

Вплыв Драгоманова в послѣдных роках живота и по его смерти наймоцнѣйше ся выказав на Галичинѣ, де жили его приятелѣ и ученици Иван Франко и Михайло Павлик, а слобода слова была векша в поровнаню з украинскыма губерниями России. Авшак ай в Галичинѣ, ай в самом Киевѣ на переломѣ стороч дѣяли так званы драгомановскы кружкы мѣрной социал-демократичной ориентации.

Драгоманов як творець оригиналной концепции розвою украинской нации, мож повѣсти, творець украинского социализму, притяговав украинску молодежь лѣвой предиспозиции. На Восточной Галичинѣ тото ся указало, ачей найвыразнѣйше. Ту векшина лѣвых дѣячи перейшла во своем вывою через драгомановскы кружкы. В року 1916, по даколькорочной павзѣ, едным з обновительох чинности «драгомановок» быв Роман Роздольскый, тогды ещи ученик гимназии. Неодовго Роздольскый легко трафив в объятя марксизму. Але в року 1916, як член Главной Управы Драгомановских Кружкох, зачав выдавати часопис  «Вісник Драгомановських Організацій». В року 1918 з лѣвого крыла «драгомановок» сформовала ся нелегална *Интернационална Револучна Социалдемокрация*. 

## Жерела и одказы
* 
* 

## Референции
Драгомановка

**Драгома́новка**,  *драгоманівка* мать вецей вызнамох:
* драгомановка — еден вариант украинского правопису зоз конця XIX. стороча;
* Драгомановка — село в даколишном Козовском районѣ Тернопольской области Украины;
* драгомановка — илегалный кружок политичного самообразованя на Украинѣ в конци XIX. – зачатку XX. ст.
Мочар

**Мочар** — дараб ландшафта, якый ся характеризує надбытком вогкоты. Мочар творить ся на ровенї, у заглубленях на поверхносьти, у котрых дождьова вода збераться і не має де бистро стікати або проникати в водонепроникный ґрунт. Йсе характерна стояча вода в нерах і широкых річных долинах, особенно в низькых дарабах устя.

В даякых містах доста тяжко провести різькый готар межи озером і мочаром.

## Твореня мочару
Є два основні путï твореня мочара: із за млаковатостï зимлï або із за заростаня озер. Єдна із главных причин надбытка вогкоты є рельеф - присутство низин куда стïкать ся вода із дождя, сніга ай пӯдземных вод. Млаковатость стає ся в сниженях рельефа, який постоянно або на даякий час заповнюєся водōв, што при иманï пӯдходящого клімата вӯклыкує надбытковой извогченя. 
Катеґорія:Природа
Катеґорія:Ґеоґрафія
Катеґорія:Земны утворы
Оптация

**Опта́ция**, од  *optatio* — воля, слободный выбор; — в меджинародном правѣ выбор горожанства особами, котры мають мѣшане горожанство, або суть на територии, што змѣнила штатну належность. В широком смыслѣ оптация означать право выбора горожанства при хотьякой причинѣ и не все е способом зысканя горожанства.

Оптация переважно ся одбывать при териториалных змѣнах (змѣнах штатной належности територии). Особы, што жиють на територии, яка переходить од едного штату ку иншому, достають право оптации подля договора меджи дотычныма штатами, котрым ся вызначать порядок и термин оптации. Оптация обсягуе дозвол штату, горожанство якого ся страчать, але и дозвол штату, горожанство якого ся зыскуе.
;Виды оптации: 
* Позитивна — выбор горожанства «на хосен» даякого штату.
* Негативна  — зречѣня ся особов едного зоз своих горожанств.
* Рекламация — поданя особов органам влады жадости обновити горожанство в припадѣ, кедь оно наслѣдком териториалных змѣн было страчене и не обновлять ся автоматично; 
* Реоптация — право особы на поновну оптацию в добѣ граничного термину, означеного в меджинародном договорѣ.
* Етнична оптация — право оптации особы на основѣ ей етничной идентичности.
* Нулова оптация — дозвол горожанам зыскати горожанство иншого штату, але без утраты властного горожанства, аж и так, кедь законодавство того иншого штату не вызнавать бипатризм (мѣшане горожанство).

## Жерела и одказы
* **Буткевич  О. В.**: Оптація //Українська дипломатична енциклопедія:  / редкол.:  (голова) та ін.; худож.-оформлювач . — Харків: Фоліо, 2013. — .   
* **Дворецкий И. Х.** Латинско-русский словарь. . . 

## Референции

Катеґорія:Межинародне право
Катеґорія:Держава
Анталōвці

**А́нталовці** () є село в Середнянськуй сілськуй громаді Ужгородського района Закарпатської области Украйины на ріці Виля (Завада).

Подля переписа 2001.&nbsp;рока в селі прожывало 1059&nbsp;чоловік. Село має площу 10.8&nbsp;км².  

## Історія
Першый спомин за село ся датує 1548.&nbsp;роком, ґрамотов короля Фердинанда&nbsp;І. за наслідство Другету.

В XVIII.&nbsp;сторочови в селі уже была греко-католицька церьков. В 1946.&nbsp;році село было перейменованоє на „Антоновка“.

В 1995.&nbsp;році селови вернули назывку Анталовці.

Катеґорія:Населены пункты
Катеґорія:Ужгородскый район
Право грунту

**Право грунту**, циже принцип *права ґрунту*,  *jus soli* — принцип автоматичного набытя особов горожанства од мѣста (штату) уроджѣня, независимо од горожанства ей родительох. Переважно тот принцип хоснованый в Америцѣ.

На практицѣ в чистой формѣ принцип  *jus soli* не хоснують в легислативѣ тых штатох, де ся поуживать, векшинов ся комбинуе з принципом права крови. Кедь дѣтвак ся уродить в летадлѣ або на шифѣ в отвореном морю (екстериториално), набывать горожанство того штату, в котром зарегистроване летадло, ци под заставов котрого плавать шифа.

## Жерела и одказы
* **Буткевич  О. В.**: Право ґрунту //Українська дипломатична енциклопедія:  / редкол.:  (голова) та ін.; худож.-оформлювач . — Харків: Фоліо, 2013. — .   
*  Одчитане 2021-06-02

## Референции

Катеґорія:Межинародне право
Катеґорія:Держава
Горожанство

**Горожанство**,  *citizenship* —  усталены правны одношѣня меджи особов и штатом, ку котрому она належить, и зо свого боку, мать право на его охрану. В ширшом смыслѣ така правна ситуация може быти звязана з належностьов ку сполоченству або унии штатох, котры суть споены сполочнов историев, културов и традициями (горожанство Европской унии). В штатах з монархичным заряджѣньом говорять намѣсто того о *подданствѣ*, што вособлять повязаня не зо штатом в цѣлому, но з особов монарха.

## История
Горожанство найскорше взникло в полисах старовѣкой Греции. Горожанин полиса мав политичны права (право голоса), але тыж мав повинности плачѣня даней и военской службы. Концепт горожанства практично заник в середновѣку, коли намѣсто того пановали феудалны одношѣня сузерена и вазалох, землепана и панщарьох. Горожанство в сучасной формѣ ся вывинуло од конця XVIII. стороча (америцка и французска револуции).

## Правны аспекты
*Всеобща декларация прав чоловѣка 1948*, (ст. 15), проголошуе право каждого чоловѣка на горожанство. Особливы ситуации горожанства (двояке горожанство або безгорожанство) не ведуть ку однятю прав и основных слобод, бо тоты, подля меджинародного права, належать особѣ независимо од ей горожанства. Во федеративных штатах звыкло быти в основѣ двояке горожанство: члена федерации и федерации в цѣлому (США, Швайц). З погляду меджинародного права в том припадѣ важать лем права и повинности особы лем яко горожанина федерации в цѣлому.
### Зысканя горожанства
Майже кажда особа автоматично набывать горожанство при уроджѣню. В основѣ того суть два правны принципы, котры в каждом конкретном штатѣ можуть ся апликовати або в окремости, або в комбинации:
* право крови (jus sanguinis) — дѣтвак доставать горожанство родительох независимо од мѣста его уроджѣня; 
* право грунту (jus soli)  — дѣтвак доставать горожанство.од той територии, де ся родив.
Горожанство мож зыскати на властне жаданя, при том особа мать одповѣдати критериям, котры суть про то вызначены (натурализация), а тыж в даякых окремых ситуациях, напримѣр, оптация.
### Утрата горожанства
Горожанства ся може зречи особа подля властной волѣ. З инициативы штату особѣ може быти одняте горожанство в припадах, установленых законом того штату.

## Жерела и одказы
* 
* **Буткевич  О. В.**: Громадянство //Українська дипломатична енциклопедія:  / редкол.:  (голова) та ін.; худож.-оформлювач . — Харків: Фоліо, 2013. — .   
* **Васильева Т. А.**: Гражданство //Большая российская энциклопедия.  Москва, 2007,  Электронная версия (2016). Дата обращения: 01.06.2021https://bigenc.ru/c/grazhdanstvo-e0b83d

## Референции

Катеґорія:Межинародне право
Катеґорія:Держава
Право крови

**Право крови**, циже *принцип права крови*,  *jus sanguinis* — принцип автоматичного набытя особов горожанства при уроджѣню путьом наслѣдованя горожанства од родительох независимо од мѣста (штату) уроджѣня. Инша назва: набытя горожанства «з походжѣня».Того принципу ся держить векша часть штатох свѣту, але в окремых припадах тоты штаты беруть на увагу и право грунту.

## Старый и новый варианты
В доктринѣ меджинародного права розличують тзв. «старый» и «новый» варианты права крови. Старый основаный на понятю, же глава родины — муж. Подля того варианта дѣтвак набывать горожанство отця (лем несопружный дѣтвак набывать горожанство матери). Новый вариант основаный на понятю ровноправности мужа и жены в родинѣ. При том вариантѣ, кедь горожанство мужа и жены нееднаке, горожанство дѣтвака ся рѣшать подля злагоды родительох.

## Колизии
;Двоите горожанство:Кедь ся дѣтвак родить од родительох штату, хоснуючого *принцип права крови* (ius sanguinus), на територии иншого штату, хоснуючого принцип права грунту (ius soli), такый дѣтвак (бипатрид) може од роджѣня мати двоите горожанство.
;Обминутя бездомовинства:Кедь ся в штатѣ, хоснуючом *принцип права крови* (ius sanguinus), родить дѣтвак  од родительох без горожанства, подля рекомендаций ОЗН (напр.) не мать зостати апатридом. Зато в том припадѣ, а тыж кедь ся найде новороденя од незнатых родительох, ся часто поужие право грунту, напримѣр в Польщи на основѣ  закона о горожанствѣ, на Чехах на основѣ §5 a §10 закона  о горожанствѣ.

## См. тыж
* Апатрид
* Бипатрид
* Право грунту

## Жерела и одказы
* **Буткевич  О. В.**: Право крові //Українська дипломатична енциклопедія:  / редкол.:  (голова) та ін.; худож.-оформлювач . — Харків: Фоліо, 2013. — .   
*  
*  Одчитане 2021-06-03 

## Референции

Катеґорія:Межинародне право
Катеґорія:Держава
Апатрид

**Апатри́д**, од  *apatris* и  *ἀ + πατρίς*  *особа без домовины* — физична особа, без горожанства або подданства, котра не мать ани доказы, што могли бы вызнати ей належность ку даякому горожанству ци подданству.

По цѣлом свѣтѣ суть около 10 милионы особ, котры не мають ниякого горожанства. Статус апатрида вызнавать ся за юридичну аномалию.

*Конвенция [[ОЗН]] о статусѣ апатридох 1954* установила про них статус чужоземцьох; *Конвенция о горожанствѣ одданой жены 1957* укладать, же побраня або розорваня сопружества з чужоземцьом, а тыж змѣна горожанства мужом не мають автоматично вплывати на горожанство жены (привести до его утраты); *Конвенция о редукции бездомовинства 1961* предписуе приязный порядок набытя апатридами горожанства в мѣстѣ их сталого бываня, ориентуе на переважне *[[право грунту]]* при вызнаню горожанства особы, заказуе збавлѣня особы горожанства, кедь наслѣдком того она ся стане апартидом (окрем припадох незаконно набытого горожанства).

## См. тыж
* Бипатрид
* Горожанство

## Жерела и одказы
*  
* **Буткевич  О. В.**: Апатриди //Українська дипломатична енциклопедія:  / редкол.:  (голова) та ін.; худож.-оформлювач . — Харків: Фоліо, 2013. — .   
* **М. Гнатовський**: Апатриди //Політична енциклопедія / редкол.:  (голова),  (заст. голови). — К. : Парламентське видавництво, 2011. — . — 
*  Одчитане 2021-06-04 

## Референции

Катеґорія:Межинародне право
Катеґорія:Держава
Литературознаня

**Литературознаня** — наука, котра штудуе красну литературу, ей походжѣня, естетичну природу, функции и закономѣрности историчного розвою.

## Конарѣ литературознаня
Традично выокремлюють основны и помочны конарѣ литературознаня. 
*За основны ся поважують:
** теория литературы, 
** история литературы,
** литературна критика. 
*Помочныма суть:
** библиография, 
** текстология,  
** литературознавча историография. 

Найвецей широко ся поуживать выраз *«литературознаня и критика»*, практикованый многыма журналами як назва едного зоз своих роздѣлох. В том припадѣ ку литературознаню односять лем историю литературы ай теорию литературы.
Литературну критику при тому трактують як окремый вид творчой чинности, де переважно ся указуе в значной мѣрѣ субъективный погляд.

## История литературознаня
Зачаткы литературознаня мож видѣти уже в античном свѣтѣ. Зокрема, Платон в трактатѣ *Держава* роздѣляв литературу на литературны роды. Од того часу до днешности литературознаня перешло довгым и зложеным вывоем и стало ся цѣлов окремов росконаренов науков.

## Жерела и одказы
* **Білоус П.**: Термінологічний словник. //Білоус П. В.:  Вступ до літературознавства: навч. посіб. — Київ: ВЦ «Академія», 2011. — 336 с. —  — . 
* **Гром'як Р. Т., Ковалів Ю. І., Теремко В. І.** (ред.): Літературознавчий словник-довідник. — Київ: ВЦ «Академія», 2007. — 752 с —   
* **Ранчин А. М., Юрченко Т. Г.**: Литературоведение // Большая российская энциклопедия. . Москва, 2010,  Одчитане: 18.05.2021

## Референции